hotchpotch/miracl-hf-unified huggingface dataset:
รัฐตรังกานู
ตรังกานู ( เดิมสะกดว่า หรือ , อักษรยาวี: ) เป็นรัฐสุลต่านและเป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย มีชื่อเฉลิมเมืองเป็นภาษาอาหรับว่า "ดารุลอีมาน" ("ถิ่นที่อยู่แห่งความศรัทธา")
รัฐตรังกานูตั้งอยู่ริมชายฝั่งตะวันออกเฉียงเหนือของมาเลเซียตะวันตก ทางทิศเหนือและทิศตะวันตกติดต่อกับรัฐกลันตัน ทางทิศใต้ติดต่อกับรัฐปะหัง และทางทิศตะวันออกจรดทะเลจีนใต้ หมู่เกาะเปอร์เฮินเตียน (Perhentian Islands) เป็นส่วนหนึ่งของรัฐนี้ด้วย ทำให้รัฐตรังกานูมีพื้นที่ทั้งหมดรวม 12,955 ตารางกิโลเมตร
องค์ประกอบทางชาติพันธุ์ในปี พ.ศ. 2538 ได้แก่ ชาวมลายู (859,402 คน หรือร้อยละ 94) ชาวจีน (42,970 คน หรือร้อยละ 5) ชาวอินเดีย (4,355 คน) และอื่น ๆ (3,238 คน)
เมืองชายฝั่งกัวลาเตอเริงกานู (Kuala Terengganu) ตั้งอยู่ที่ปากแม่น้ำตรังกานูเป็นทั้งเมืองหลวงของรัฐและเมืองของสุลต่าน และเป็นเมืองที่ใหญ่ที่สุดของรัฐ
อินฟินิที (รถยนต์)
อินฟินิที (Infiniti, インフィニティ) รถยนต์นั่งหรู ซึ่งเป็นหนึ่งในรถยนต์คุณภาพจากนิสสัน โดยนิสสันตั้งยี่ห้อนี้ขึ้นมาเพื่อ เจาะตลาดรถยนต์หรู สำหรับตลาดอเมริกาโดยเฉพาะ โดยก่อตั้งขึ้นในปี 1989 หลังจากที่ตลาดญี่ปุ่นด้วยกันเองเริ่มส่งรถหรูบุกตลาดอเมริกา อย่างโตโยต้า ที่ส่ง เลกซัส และฮอนด้า ส่ง แอคิวรา
โดยปัจจุบัน นอกจากจะจำหน่ายในอเมริกาแล้ว ยังมีการจำหน่ายในประเทศต่างๆ ทั้งในเอเชีย รวมถึงในยุโรปบางประเทศด้วย
ตามแผนนโยบายทางธุรกิจ Nissan Value-Up ซึ่งจะหมดในปี 2007 โดยอนาคตก็จะมีแผนจำหน่ายยังบ้านเกิดตัวเองด้วย
ในยุคแรกของ "อินฟินิที" นั้นได้มีการส่งรถหรูจำหน่ายในอเมริกา ซึ่งเป็นที่นิยมขณะนั้น นั่นคือ Q45 เป็นเครื่องยนต์ V8 278 แรงม้า โดยการออกแบบจะมาในสไตล์รถหรูยุโรป
จนในช่วงปี 1997 ได้เปิดตัว QX4 ซึ่งเป็นโมเดลเดียวกับ นิสสันเทอร์ราโน เรกุลุส เจาะตลาด SUV ขนาดกลาง
ในปัจจุบัน ก็มีการเปิดตัวรุ่นใหม่ๆเพิ่มขึ้น
ซึ่งปัจจุบันที่จำหน่าย อันได้แก่รุ่น Q ,G, M ,QX ,FX เป็นต้น
โดยผลิตภัณฑ์จากอินฟินิทีส่วนใหญ่ จะเป็นผลิตภัณฑ์ที่ใช้ร่วมกับนิสสันด้วยเป็นต้น
ท่าอากาศยานนานาชาตินาริตะ
ท่าอากาศยานนานาชาตินาริตะ () เป็นสนามบินนานาชาติ ตั้งอยู่ที่เมืองนาริตะ จังหวัดชิบะ ประเทศญี่ปุ่น ดำเนินการโดย บริษัทท่าอากาศยานนานาชาตินาริตะ ซึ่งแปรสภาพมาจาก องค์การบริหารงานท่าอากาศยานนานาชาติโตเกียวแห่งใหม่
ท่าอากาศยานนานาชาตินาริตะเป็นสนามบินหลักที่ให้บริการผู้โดยสารระหว่างประเทศที่เดินทางเข้าและออกจากประเทศญี่ปุ่น และเป็นจุดเชื่อมต่อการเดินทางระหว่างทวีปเอเชียและอเมริกา เป็นสนามบินที่รองรับเที่ยวบินสำหรับผู้โดยสารมากอันดับ 2 ของญี่ปุ่น (รองจากสนามบินฮะเนะดะ) เป็นสนามบินที่รองรับการขนส่งทางอากาศเป็นอันดับ 1 ของญี่ปุ่นและอันดับ 3 ของโลก
ท่าอากาศยานนานาชาตินาริตะเป็นท่าอากาศยานหลักของสายการบินเจแปนแอร์ไลน์ สายการบินออล นิปปอน แอร์เวย์ และสายการบินนอร์ธเวสต์แอร์ไลน์ และยังเป็นท่าอากาศยานรองของสายการบินยูไนเต็ดแอร์ไลน์ อีกด้วย
ท่าอากาศยานานาชาตินาริตะ เคยใช้ชื่อว่า New Tokyo International Airport (新東京国際空港 Shin-Tōkyō Kokusai Kūkō) จนกระทั่งปีค.ศ. 2004 ถึงแม้สนามบินนาริตะจะให้บริการผู้โดยสารที่เดินทางเข้าออกเมืองโตเกียวเป็นหลัก แต่ตัวสนามบินเองไม่ได้อยู่ในโตเกียว (การเดินทางจากนาริตะไปยังใจกลางเมืองโตเกียวใช้เวลาประมาณ 1 ชั่วโมงโดยรถไฟที่เร็วที่สุด) ส่วนสนามบินฮะเนะดะ หรือ Tokyo International Airport ซึ่งตั้งอยู่ในกรุงโตเกียว และเป็นสนามบินที่รองรับผู้โดยสารมากเป็นอันดับ 1 ของญี่ปุ่นและอันดับ 4 ของโลก ให้บริการผู้โดยสารในประเทศเป็นหลัก
สนามบินนาริตะมีรถไฟสองขบวน ของทาง เคเซ (Keisei) และ เจอาร์ (JR) และสายที่สามอยู่ระหว่างการก่อสร้างแล้วเสร็จปี 2553 นอกจากรถไฟแล้วยังมีบริการแท็กซี่และรถเมล์
ท่าอากาศยานนานาชาตินาริตะมีอาคารผู้โดยสาร 2 หลัง แต่ละหลังมีสถานีรถไฟใต้ดินแยกจากกัน และไม่มีทางเดินเท้าเชื่อมถึงกัน การเดินทางระหว่างอาคารทั้งสองจะใช้ชัทเทิลบัส และรถไฟ
สถานศึกษาเคมีปฏิบัติ
สถานศึกษาเคมีปฏิบัติ เป็นหน่วยงานในสังกัดกรมวิทยาศาสตร์บริการ กระทรวงวิทยาศาสตร์และเทคโนโลยี และเป็นสถาบันสมทบของจุฬาลงกรณ์มหาวิทยาลัย โดยเปิดการเรียนการสอนในระดับอนุปริญญา 3 ปี ปัจจุบัน หลักสูตรอนุปริญญาเคมีปฏิบัติไม่รับนิสิตเข้าศึกษาแล้ว
สถานศึกษาเคมีปฏิบัติ สังกัดกรมวิทยาศาสตร์ กระทรวงอุตสาหกรรม โดยได้รับการจัดตั้งเมื่อปี พ.ศ. 2480 ซึ่งมีจุดประสงค์เพื่ออบรมให้บัณฑิตมีความรู้ในเชิงเคมีปฏิบัติเข้ารับราชการในกรมวิทยาศาสตร์ และหน่วยงานรัฐบาลอื่น ๆ โดยเปิดหลักสูตร 2 ปี ต่อมาในปี พ.ศ. 2497 ได้ขยายหลักสูตรเป็น 3 ปี โดยจะได้รับประกาศนียบัตรจากกรมวิทยาศาสตร์บริการ เทียบเท่าอนุปริญญา และในปี พ.ศ. 2502 ได้เข้าเป็นสถาบันสมทบในจุฬาลงกรณ์มหาวิทยาลัย เมื่อจบการศึกษาจะได้รับอนุปริญญาเคมีปฏิบัติ และสามารถเข้าเรียนที่คณะวิทยาศาสตร์ จุฬาลงกรณ์มหาวิทยาลัยได้ ตามเงื่อนไขที่มหาวิทยาลัยกำหนด ปัจจุบัน สถานศึกษาเคมีปฏิบัติอยู่ภายใต้การดำเนินงานของกองการศึกษาเคมีปฏิบัติ กรมวิทยาศาสตร์บริการ กระทรวงวิทยาศาสตร์และเทคโนโลยีบัณฑิตสามารถประกอบอาชีพได้หลายอย่าง เช่น อาจารย์ นักวิจัย ทำงานในโรงงานอุตสาหกรรม กองพิสูจน์หลักฐานของกรมตำรวจ หรือตัวแทนจำหน่ายยา ผลิตภัณฑ์ทางเคมีต่าง ๆ เป็นต้น
โรงเรียนนายร้อยตำรวจไต้หวัน
โรงเรียนนายร้อยตำรวจไต้หวัน เป็นสถาบันหลักในการผลิตตำรวจของสาธารณรัฐจีน ตั้งอยู่ที่ กุยซัน เขตเถาหยวน
หลักสูตรปริญญาตรี 4 ปี แรกเริ่มมีเพียงสองคณะ คือ
ต่อมาได้เปิด
ในปี ค.ศ. 1970 ได้มีการเปิดหลักสูตรการศึกษาระดับปริญญาโท ซึ่งต่อมาในปี ค.ศ. 1974 เป็นครั้งแรกที่ทางโรงเรียนเปิดรับนักเรียนหญิง อีกทั้งทางโรงเรียนยังมีโครงการแลกเปลี่ยน รับนักเรียนต่างชาติ ในปัจจุบันได้มีนักเรียนไทยเข้ารับการศึกษาจำนวน 8 คน ด้วยกัน ซึ่งล้วนแต่เป็นนายตำรวจชั้นสัญญาบัตร
โฟล์กโซโนมี
โฟล์กโซโนมี () หรือ ปัจเจกวิธาน คืออนุกรมวิธานที่ผู้ใช้สร้างขึ้นเอง ซึ่งใช้ในการแบ่งหมวดหมู่และค้นคืน หน้าเว็บ รูปภาพ ตัวเชื่อมโยงเว็บ และ เนื้อหาบนเว็บอื่นๆ โดยใช้กินติดป้ายที่ไม่จำกัดข้อความ โดยปกติโฟล์กโซโนมีทำงานผ่านอินเทอร์เน็ต อย่างไรก็ตามอาจจะถูกนำไปใช้ในบริบทอื่นเช่นกัน กระบวนการการติดป้ายแบบโฟล์กโซโนมีเจตนาที่จะเพิ่มความง่ายในการค้นหา ค้นพบ และหาตำแหน่ง เมื่อเวลาผ่านไป โฟล์กโซโนมีที่พัฒนาขึ้นมาอย่างดีตามหลักการแล้วสามารถใช้เป็นรายการคำศัพท์ที่ใช้ร่วมกัน ซึ่งสร้างขึ้นมาโดยผู้ใช้อันดับแรก และเป็นที่คุ้นเคยสำหรับผู้ใช้อันดับแรก เว็บไซต์ที่เป็นที่รู้จักมากที่สุดสองแห่งที่ใช้การติดป้ายแบบโฟล์กโซโนมีคือ ฟลิคเกอร์ และ del.icio.us อย่างไรก็ตามมีการชี้ประเด็นว่า ฟลิคเกอร์ ไม่ใช่ตัวอย่างที่ดีของ'โฟล์กโซโนมี
เนื่องจากโฟล์กโซโนมีพัฒนาขึ้นในสิ่งแวดล้อมทางสังคมที่ใช้อินเทอร์เน็ตเป็นสื่อกลาง โดยทั่วไปแล้วผู้ใช้จึงสามารถค้นพบได้ว่าใครเป็นผู้ติดป้ายโฟล์กโซโนมี และสามารถดูได้ว่าผู้ใช้คนอื่นสร้างป้ายอะไรขึ้นมาบ้าง
ฟาโรห์ทวอสเรต
เราแทบไม่มีรายละเอียดเกี่ยวกับฟาโรห์ 3 องค์สุดท้ายของราชวงศ์ที่ 19 เลย พวกเขาไม่ได้ทิ้งหลักฐานเป็น วัตถุโบราณหรือบันทึกภาพวาดและม้วนบันทึกพาไพรัสเอาไว้มากมายอย่างองค์รามเซสมหาราชแต่น่าแปลกใจไม่น้อยที่ราชวงศ์นี้สิ้นสุดลงด้วยรัชสมัยของฟาโรห์หญิงทาวอสเรต ซึ่งก็ยิ่งใหญ่ไม่ได้ครึ่งหนึ่งของฮัตเชปซุต รายละเอียดการผลัดแผ่นดินในช่วงนี้ออกจะสับสนมาก ๆ จนเรื่องราวต่าง ๆ กลับมากระจ่างอีกครั้งในสมัยฟาโรห์รามเซสที่ 3 แห่งราชวงศ์ที่ 20 ขึ้นครองราชย์
ฟาโรห์เคเปอร์เคเปอร์รูเร ไอย์
ฟาโรห์ไอย์ ปกครองอียิปต์อยู่เพียง 4 ปี แต่อำนาจที่แท้จริงกลับตกอยู่ในมือขุนนางฝ่ายทหารอีกคนคือ
โฮเรมเฮบ ที่มีอำนาจชี้ขาดอยู่เบื้องหลังราชบัลลังก์ โฮเรมเฮบได้รับใช้ฟาโรห์ตั้งแต่ฟาโรห์อเมนโฮเตปที่สาม ฟาโรห์แอเคนาเทน และ ตุตันคามุนเมื่อไอย์สวรรคต โฮเรมเฮบจึงขึ้นครองราชย์และลบพระนามของไอย์ทั้งหมดทั่วราชอาณาจักร
เมื่อฟาโรห์ตุตันคามุนสวรรคตโดยไม่มีผู้สืบสกุล จะมีเพียงราชินี "อังเซนามุน" ซึ่งปราศจากอำนาจ
เราทราบจากบันทึกโบราณว่านางผู้สิ้นหวังตัดสินใจเขียนจดหมายไปถึงกษัตริย์ฮิตไทต์ซึ่งเป็น
มหาอำนาจในตุรกีและซีเรีย เพื่อให้ส่งพระโอรสมาเป็นคู่ครองของนาง ในตอนแรกกษัตริย์
ฮิตไทต์แปลกใจกับคำขอนี้มากและมองเห็นโอกาสทางลัดที่จะได้อาณาจักรอียิปต์มาอยู่ใต้อำนาจ จึงจัดการส่งเจ้าชายชื่อซานนันซาไปตาคำขอ แต่โชคร้ายเจ้าชายผู้นี้ถูกสังหารโดยฝ่ายอียิปต์แถบชายแดน อังเซนามุนที่ปราศจากทางเลือกจึงจำต้องอภิเษกกับไอย์ ข้าราชสำนักผู้ชรา อาจมีศักดิ์เป็นปู่ของนาง และกลายเป็นราชินีของไอย์ซึ่งขึ้นครองบัลลังก์เป็นฟาโรห์องค์ใหม่
ในวัฒนธรรมร่วมสมัย ฟาโรห์ไอย์ และฟาโรห์ตุตันคาเมน ได้ถูกอ้างอิงถึงในนวนิยายเรื่อง "กฤตยา" โดย ทมยันตี ซึ่งบทประพันธ์เรื่องดังกล่าวได้ถูกดัดแปลงเป็นละครโทรทัศน์ออกอากาศทางช่อง 3 เมื่อปี พ.ศ. 2532 นำแสดงโดย ฉัตรชัย เปล่งพานิช, ชุดาภา จันทเขตต์
มังกรอเมริกัน: เจค ลอง
มังกรอเมริกัน: เจค ลอง เป็นการ์ตูนทีวีแอนิเมชัน ที่ออกอากาศในประเทศไทยทางช่อง ดิสนีย์ แชนเนล และ สถานีโทรทัศน์สีกองทัพบกช่อง 7 มีเรื่องราวเกี่ยวกับ เจค ลอง เด็กชายอายุ 13 ปี ซึ่งเป็นชาวอเมริกันเชื้อสายจีนที่อาศัยอยู่ในเมืองนิวยอร์ก แต่เขามีความลับอยู่อย่างหนึ่งคือ เขาเป็นมังกร
เจคลองมีน้องสาว อยู่ 1 คน ชื่อ เฮลลี่ ซึ่งสามารถ แปลงล่างเป็นมังกรได้เช่นกัน แต่พลังนั้นยังไม่พัทนา
การที่เจค นั้นเป็นมังกร คนในครอบครัวของเขาที่รู้ว่าเขามีพลังมังกร นั้น มีแค่ แม่กับ น้องเท่านั้น ที่รู้ ส่วนพ่อไม่รู้ว่า
เจคนั้นมีเชื้อสายมังกร
รัฐซาราวัก
ซาราวัก หรือ ซาราวะก์ (, อักษรยาวี: ) เป็นหนึ่งในสองรัฐของประเทศมาเลเซียบนเกาะบอร์เนียว เป็นที่รู้จักกันในชื่อ "บูมีเกอญาลัง" (Bumi kenyalang, "ดินแดนแห่งนกเงือก") ตั้งอยู่ทางทิศตะวันตกเฉียงเหนือของเกาะ และเป็นรัฐที่มีขนาดพื้นที่ใหญ่ที่สุดในประเทศ ส่วนอันดับสอง คือ รัฐซาบะฮ์ นั้น ตั้งอยู่ทางทิศตะวันออกเฉียงเหนือ
เมืองศูนย์กลางการบริหารของรัฐนี้ คือ กูชิง (ประชากร 600,300 คน ใน ปี พ.ศ. 2548) มีความหมายตรงตัวว่า "แมว" (Kuching) เมืองหลักของรัฐเมืองอื่น ๆ ได้แก่ ซีบู (228,000 คน) มีรี (282,000 คน) และบินตูลู (152,761 คน)
การสำรวจสำมะโนประชากรครั้งล่าสุดเมื่อวันที่ 5 พฤษภาคม พ.ศ. 2548 รัฐนี้มีประชากร 2,376,800 คน ซาราวักเป็นรัฐที่มีความเป็นพหุวัฒนธรรมมากที่สุดในมาเลเซียและไม่มีกลุ่มชาติพันธุ์หลัก
รัฐซาราวักประกอบไปด้วยชนเผ่าต่าง ๆ ไม่น้อยว่า 40 กลุ่มชน แต่ละกลุ่มมีภาษาถิ่น วัฒนธรรม และการดำรงชีวิตที่แตกต่างกันไป ในเขตเมืองประชากรส่วนใหญ่เป็นชาวจีน มลายู มีแลนัส และ ชาวอีบาน และ บีดายุฮ ซึ่งย้านถิ่นฐานเข้ามาทำงานในเขตเมือง รัฐซาราวักยังต่างจากรัฐอื่นๆของมาเลเซียที่มีชาวอินเดียน้อยมาก
รัฐซาบะฮ์
ซาบะฮ์ () เป็นรัฐที่มีเนื้อที่ใหญ่เป็นอันดับที่สองของประเทศมาเลเซีย และยังเป็นที่รู้จักกันในชื่อ "เนอเกอรีดีบาวะฮ์บายู (Negeri di bawah bayu) " ซึ่งหมายถึง "ดินแดนที่อยู่ใต้ลม" ก่อนที่จะเข้าร่วมอยู่กับสหพันธรัฐมาเลเซียนั้น ซาบะฮ์เคยเป็นอาณานิคมของอังกฤษ มีชื่อว่านอร์ทบอร์เนียว (บอร์เนียวเหนือ)
ซาบะฮ์เป็นหนึ่งในสองรัฐของมาเลเซียบนเกาะบอร์เนียว ตั้งอยู่ทางภาคตะวันออกเฉียงเหนือของเกาะ มีขนาดเล็กกว่ารัฐซาราวะก์ ส่วนทางภาคกลางและภาคใต้ของเกาะเรียกว่ากาลิมันตันเป็นของประเทศอินโดนีเซีย เมืองหลวงของรัฐคือโกตากีนาบาลู เดิมมีชื่อว่า เจสเซลตัน (Jesselton)
ในช่วงแรกระบบการเมืองยังไม่ค่อนชัดเจนนัก จะเด่นเฉพาะพวกอิบัน และพวกที่อาศัยอยู่ตามชายฝั่งทะเล และได้รับอิทธิพลชองศาสนาอิสลามเข้ามาทำให้เริ่มมีระบบแบแผนในการดำเนินของกลุ่มที่รับมา ส่วนพวกที่อยุ่ตอนในนั้นก็ยังไม่มีการแบ่ง เป็นชนชั้นปกครอง ประชาชน และทาส การได้รับอิทธิพลจากรัฐบรูไน ซึ่งมีระบบการปกครองแบบมีสุลต่าน และการเข้ามาของชาติอาณานิคมหลังจากนั้นก็เกิดระบบการปกครองที่เริ่มชัดเจนขึ้น โดยอังกฤษได้ให้อำนาจ หัวหน้าของชุมชนปกครองอย่างอิสระ แต่ให้อยู่ภายใต้การดูแลของอังกฤษ
โคลงสี่สุภาพ
โคลงสี่สุภาพ เป็นโคลงชนิดหนึ่งที่กวีนิยมแต่งมากที่สุด ด้วยเสน่ห์ของการบังคับวรรณยุกต์เอกโทอันเป็นมรดกของภาษาไทยที่ลงตัวที่สุด คำว่า สุภาพ หรือ เสาวภาพ หมายถึงคำที่มิได้มีรูปวรรณยุกต์
โคลงสี่สุภาพ ปรากฏในวรรณกรรมไทย ตั้งแต่สมัยต้นอยุธยา ปรากฏในมหาชาติคำหลวงเป็นเรื่องแรก และมีวรรณกรรมที่แต่งด้วยโคลงสี่สุภาพ 3 เรื่อง ได้แก่ โคลงนิราศหริภุญชัย โคลงมังทราตีเชียงใหม่ และลิลิตพระลอ
สมัยอยุธยาตอนกลาง วรรณกรรมที่ใช้โคลงสี่สุภาพ ได้แก่ โครงเรื่องพาลีสอนน้อง โคลงทศรถสอนพระราม และโคลงราชสวัสดิ์ พระราชนิพนธ์สมเด็จพระนายรายณ์มหาราช โคลงเฉลิมพระเกียรติพระนารายณ์มหาราช โคลงนิราศนครสวรรค์ กาพย์ห่อโคลงและโคลงอักษรสามของพระศรีมโหสถ
สมัยอยุธยาตอนปลาย ได้แก่ โคลงนิราศพระบาท โคลงนิราศเจ้าฟ้าอภัย และกาพย์ห่อโคลงพระราชนิพนธ์เจ้าฟ้าธรรมาธิเบศร
สมัยธนบุรี ได้แก่ โคลงยอพระเกียรติพระเจ้ากรุงธนบุรี และลิลิตเพชรมงกุฎ
สมัยรัตนโกสินทร์ วรรณกรรมที่ใช้โคลงสี่สุภาพที่เด่น ๆ ได้แก่ ลิลิตตะเลงพ่าย โคลงนิราศนรินทร์ โคลงนิราศสุพรรณ โคลงโลกนิติ สามกรุง
โคลงสี่สุภาพเป็นคำประพันธ์ที่กวีชอบแต่งและผ่านการพัฒนามายาวนานจนมีฉันทลักษณ์ที่ลงตัวและเป็นแบบฉบับดังที่ยึดถือกันในปัจจุบัน
หนึ่งบทมี 30 คำ แบ่งเป็น 4 บาท 3 บาทแรกบาทละ 7 คำ บาทที่สี่ 9 คำ แต่ละบาทแบ่งเป็น 2 วรรค วรรคแรก 5 คำ วรรคหลัง 2 คำ เว้นบาทสุดท้าย วรรคหลัง 4 คำ มีสร้อยได้ในบาทแรก บาทที่สาม และบาทที่สี่ ส่งสัมผัสจากคำที่ 7 บาทแรกไปยังคำที่ 5 ในบาทที่สองและสาม กับคำสุดท้ายวรรคที่สองไปยังคำที่ 5 บาทที่สี่ บังคับเอก 7 แห่ง โท 4 แห่งดังคำโคลงอธิบายต่อไปนี้
คำเอก โท ในบาทแรกของโคลงอาจสลับที่กันได้ และอนุโลมให้ใช้คำตายแทนคำเอกในที่ที่หาคำเอกไม่ได้ แต่ไม่นิยมใช้เอกโทษและโทโทษ ดังกล่าวไว้ในจินดามณี ฉบับหลวงวงศาธิราชสนิท ดังต่อไปนี้
โคลงสี่สุภาพมี 30 คำ เมื่อหัก เอก 7 โท 4 แล้ว ส่วนที่เหลือ 19 คำแม้ไม่กำหนดรูปวรรณยุกต์ ในท้ายวรรคทุกวรรคต้องไม่มีรูปวรรณยุกต์ เพราะจะทำให้น้ำหนักของโคลงเสียไป ได้แก่คำที่กากบาทในแผนผังข้างล่าง
คำสุดท้ายของโคลงนอกจากจะห้ามมีรูปวรรณยุกต์แล้ว กวียังนิยมใช้เพียงเสียงสามัญ หรือ จัตวา เท่านั้น
อนึ่ง เคยมีความเข้าใจกันว่า บาทที่สี่มีสร้อยไม่ได้ แต่หากพิจารณาคำอธิบายการแต่งโคลงในจินดามณีแล้วน่าจะตีความได้ว่าโคลงสี่สุภาพมีสร้อยได้ทุกบาทยกเว้นบาทที่สอง
ทั้งนี้มีตัวอย่างโคลงในวรรณกรรมยืนยันได้แก่
ตัวอย่างของโคลงสี่สุภาพในจินดามณีฉบับพระโหราธิบดี ที่มีไม้เอกไม้โทตรงตามบังคับ
ตัวอย่างของโคลงสี่สุภาพในจินดามณี ฉบับหลวงวงศาธิราชสนิท ที่มีไม้เอกไม้โทตรงตามบังคับ
นอกจากนี้มีโคลงแบบฉบับอีกบทที่มาจากโคลงนิราศนรินทร์ ที่เอกโทครบตรงตำแหน่งเช่นกัน
การแต่งโคลงสี่สุภาพต่อกันหลายๆ บท เป็นเรื่องราวอย่างโคลงนิราศ โคลงเฉลิมพระเกียรติ โคลงสุภาษิต หรือโคลงอธิบายเหตุการณ์ต่างๆ อาจทำได้ 2 ลักษณะ คือ โคลงสุภาพชาตรี และ โคลงสุภาพลิลิตเช่น
คำสร้อยซึ่งใช้ในโคลงสี่สุภาพนั้น จะใช้ต่อเมื่อความขาด หรือยังไม่สมบูรณ์ หากได้ใจความอยู่แล้วไม่ต้องใส่ เพราะจะทำให้ "รกสร้อย"
คำสร้อยที่นิยมใช้กันเป็นแบบแผนมีทั้งหมด 18 คำ นอกจากนี้มีคำสร้อยที่เรียกว่า "สร้อยเจตนัง" คือสร้อยที่มีความหมาย หรือใช้ตามใจตน ซึ่งไม่ควรใช้ในงานกวีนิพนธ์ที่เป็นพิธีการ
สถานศึกษา
สถานศึกษา หมายถึง หน่วยงานตามกฎหมายที่มีหน้าที่หรือมีวัตถุประสงค์ในการจัดการศึกษา ไม่ว่าจะเป็นของภาครัฐหรือภาคเอกชน เช่น โรงเรียน วิทยาลัย มหาวิทยาลัย หรือ หน่วยงานการศึกษาอื่น ๆ
รัฐเปรัก
เปรัก หรือ เประก์ (, อักษรยาวี: ) เป็นหนึ่งในสิบสามรัฐที่ประกอบขึ้นเป็นประเทศมาเลเซีย มีขนาดใหญ่เป็นอันดับสองบนมาเลเซียตะวันตก ติดต่อกับรัฐเกอดะฮ์และจังหวัดยะลาของประเทศไทยทางทิศเหนือ รัฐปีนังทางทิศตะวันตกเฉียงเหนือ รัฐกลันตันและรัฐปะหังทางทิศตะวันออก รัฐเซอลาโงร์ทางทิศใต้ ส่วนทางทิศตะวันตกจรดช่องแคบมะละกา
"เปรัก" (Perak) ในภาษามลายูหมายถึงเงิน ซึ่งน่าจะมาจากสีเงินของแร่ดีบุก แต่บางคนก็ว่าชื่อของรัฐมาจาก "แสงวิบวับของปลาในน้ำ" ซึ่งส่องเป็นประกายเหมือนเงิน ส่วนชื่อเฉลิมเมืองในภาษาอาหรับคือ "ดารุลริฎวาน" ("ดินแดนแห่งความสง่างาม")
เกาะปังกอร์เป็นเกาะเล็ก ๆ ใกล้ชายฝั่ง มีกิจกรรมท่องเที่ยวต่าง ๆ เช่น การดำน้ำ
รัฐปะหัง
ปะหัง (, อักษรยาวี: ) เป็นหนึ่งในสิบสามรัฐที่ประกอบขึ้นเป็นสหพันธรัฐมาเลเซีย และเป็นรัฐที่ใหญ่ที่สุดบนมาเลเซียตะวันตก ครอบคลุมบริเวณแอ่งแม่น้ำปะหัง มีอาณาเขตติดต่อกับรัฐกลันตันทางทิศเหนือ ติดต่อกับรัฐเประก์ รัฐเซอลาโงร์ และรัฐเนอเกอรีเซิมบีลันทางทิศตะวันตก ติดต่อกับรัฐยะโฮร์ทางทิศใต้ ส่วนทางทิศตะวันออกติดต่อกับรัฐตรังกานูและทะเลจีนใต้
เมืองหลวงของรัฐคือกวนตัน (Kuantan) ส่วนเมืองของเจ้าผู้ครองตั้งอยู่ที่ปกัน (Pekan) เมืองสำคัญอื่น ๆ ได้แก่ กัวลาลีปิส เตเมร์โละห์ และรีสอร์ตเชิงเขาที่ที่สูงเกินติง ที่สูงจาเมรอน และเฟรเซอส์ฮิลล์
ชื่อเฉลิมเมืองของรัฐปะหังคือ "ดารุลมักมูร์" ("ถิ่นที่อยู่แห่งความเงียบสงบ")
องค์ประกอบทางชาติพันธุ์ของผู้คนในรัฐนี้ประมาณอย่างหยาบ ๆ ได้แก่ ชาวมลายู + ภูมิบุตร 1 ล้านคน ชาวจีน 233,000 คน ชาวอินเดีย 68,500 คน อื่น ๆ 13,700 คน และไร้สัญชาติ 68,000 คน
รัฐปะหังแบ่งเขตการปกครองออกเป็น 11 เขต ได้แก่
กลุ่มสถาบันการพยาบาล สถาบันพระบรมราชชนก
วิทยาลัยพยาบาลบรมราชชนนี เป็นวิทยาลัยพยาบาลในสังกัดสถาบันพระบรมราชชนก กระทรวงสาธารณสุข ที่ตั้งอยู่ในพื้นที่ต่าง ๆ ทั่วประเทศ โดยในปี พ.ศ. 2537 สมเด็จพระศรีนครินทราบรมราชชนนี ได้ทรงพระกรุณาโปรดเกล้าฯ พระราชทานชื่อให้วิทยาลัยพยาบาลในสังกัดกระทรวงสาธารณสุข ทั้งที่เปิดดำเนินการอยู่ก่อนแล้ว และที่จะเปิดใหม่ภายหลังว่า "วิทยาลัยพยาบาลบรมราชชนนี" โดยมีวิทยาลัยพยาบาลที่ได้ทรงพระกรุณาโปรดเกล้าฯ พระราชทานชื่อใหม่ จำนวน 28 แห่ง ได้แก่
นอกจากนี้ ยังมีวิทยาลัยพยาบาลในสังกัดกระทรวงสาธารณสุขอีก 3 แห่ง ที่ทรงพระกรุณาโปรดเกล้าฯ พระราชทานชื่ออยู่ก่อนแล้ว และให้ใช้ชื่อเดิมต่อไป ได้แก่
ผู้สำเร็จราชการแทนพระองค์
ผู้สำเร็จราชการแทนพระองค์ หรือ ผู้สำเร็จราชการแผ่นดิน () เป็นผู้ได้รับแต่งตั้งให้ปฏิบัติพระราชกรณียกิจในพระปรมาภิไธยพระมหากษัตริย์ของประเทศที่มีพระมหากษัตริย์เป็นพระประมุข เนื่องจากพระมหากษัตริย์ยังไม่ทรงบรรลุนิติภาวะ หรือทรงพระประชวร หรือไม่ทรงอยู่ในประเทศ หรือทรงบริหารพระราชกิจไม่ได้ไม่ว่าด้วยเหตุใดก็ตาม
ทั้งนี้ ผู้สำเร็จราชการแทนพระองค์ยังมีขึ้นได้ในกรณีที่ระบอบพระมหากษัตริย์ยังมิได้มีพระมหากษัตริย์ที่เหมาะสม เช่น เมื่อประเทศฟินแลนด์ประกาศเอกราชจากจักรวรรดิรัสเซียแล้วมีการสถาปนาราชอาณาจักรฟินแลนด์ขึ้น แต่ยังไม่มีเชื้อพระวงศ์ต่างประเทศพระองค์ใดเหมาะสม จึงให้ผู้สำเร็จราชการแทนพระองค์ทำหน้าที่ไปพลางก่อน จนรัฐสภาฟินแลนด์เลือกเจ้าชายเฟรเดอริก ชาร์ลแห่งเฮสส์ แห่งแคว้นเฮสส์จากจักรวรรดิเยอรมันขึ้นเป็นสมเด็จพระราชาธิบดีแห่งฟินแลนด์ ตำแหน่งผู้สำเร็จราชการแทนพระองค์จึงสิ้นสุดลง
นาโอโกะ ทาเกอูจิ
นาโอโกะ ทาเกอูจิ (; เกิด 15 มีนาคม พ.ศ. 2510 ยามานาชิ) เป็นนักวาดการ์ตูนผู้หญิงชาวญี่ปุ่น จบการศึกษาจากมหาวิทยาลัยเภสัชศาสตร์เคียวริตสึ (Kyoritsu University of Pharmacy) เริ่มวาดการ์ตูนอย่างจริงจังเมื่อปี พ.ศ. 2529 ซึ่งผลงานที่ทำให้เธอมีชื่อเสียงโด่งดังที่สุดคือเรื่อง เซเลอร์มูน
ช่วงที่หยุดพักจากการวาดการ์ตูน เธอได้ทำหน้าที่เป็นผู้ช่วยให้แก่สามี โยชิฮิโร โทงาชิ ผู้วาดเรื่อง คนเก่งทะลุโลก และ ฮันเตอร์ x ฮันเตอร์
เอฟพีจีเอ
เอฟพีจีเอ หรือ "อุปกรณ์ลอจิกแบบโปรแกรมได้" ()
บางครั้งอาจจะมีคนสับสนกับคำว่า flip-chip pin grid array ซึ่งมีโครงสร้างตัวถังคล้ายๆ กัน
FPGA จัดเป็น อุปกรณ์สารกึ่งตัวนำชนิดโปรแกรมได้ที่มีโครงข่ายการเชื่อมต่อภายในแบบแมตริกซ์ โครงสร้างภายในของ FPGA นั้นสามารถโปรแกรมให้มีหน้าที่การทำงานเหมือนลอจิกเกตพื้นฐาน เช่น AND, OR, XOR, NOT หรือรวมกันหลายๆ ชนิด (combinational logic) เพื่อให้ทำหน้าที่ที่มีความซับซ้อนเพิ่มขึ้น เช่น decoders หรือฟังก์ชันทางตณิตศาสตร์ ใน FPGAs ทั่วไป นอกจากจะประกอบด้วยส่วนของวงจรลอจิกแบบโปรแกรมได้แล้ว จะยังมีบล็อกของหน่วยความจำ ซึ่งอาจจะสร้างด้วยฟลิบฟลอปอย่างง่าย หรือใช้พื้นที่ของสารกึ่งตัวนำสร้างเป็นหน่วยความจำจริงๆ อยู่ภายในก็ได้
ในการออกแบบวงจรดิจิตอลอิเล็กทรอนิกส์ ที่มี FPGA อยู่บนแผงวงจรด้วยนั้น จะช่วยให้ผู้ออกแบบสามารถลดขนาดของแผงวงจร รวมทั้งสามารถออกแบบได้รวดเร็ว ไม่ต้องทดสอบรายละเอียดภายในให้เสร็จสมบูรณ์ 100 % ก็สามารถออกแบบแผงวงจรได้ เมื่อได้รับแผงวงจรและประกอบอุปกรณ์ต่างๆ เสร็จแล้ว จึงค่อยกำหนดหน้าที่การทำงานของ FPGA ได้ในภายหลัง ต่างจากการออกแบบด้วยลอจิกเกตขนาดเล็ก ที่ต้องออกแบบทางเดินของลายทองแดงให้เสร็จสมบูรณ์ก่อน และไม่สามารถแก้ไขได้ในภายหลัง นอกจากนี้ การใช้งาน FPGA สามารถโปรแกรมการทำงานได้ในทุกขณะแม้แต่ขณะที่ส่งมอบงานแล้ว ก็ยังสามารถเข้าไปแก้ไขวงจรได้โดยง่ายดาย จึงเป็นที่มาของคำว่า "field programmable" ซึ่งก็หมายถึงโปรแกรมได้ในภาคสนามหรือที่หน้างานนั่นเอง อย่างไรก็ตามข้อกำหนด (Configuration) ของ FPGA จะหายไปหลังจากปิดไฟเลี้ยง ดังนั้น จะต้องมีหน่วยความจำภายนอก (Flash) มาคอยรักษาข้อกำหนดของ FPGA ไว้ ซึ่ง FPGA จะมีกระบวนการอ่านข้อกำหนดนั้นโดยอัตโนมัติหลังจากได้รับไฟเลี้ยง
การทำงานของ FPGAs จะยังมีความเร็วที่ด้อยกว่าapplication-specific integrated circuit (ASIC) , และเมื่อเปรียบเทียบขนาดทางกายภาพ พบว่าจะมีความหนาแน่นของวงจรที่น้อยกว่า รวมทั้งใช้กำลังงานมากกว่า ASIC อย่างไรก็ตาม FPGA มีข้อได้เปรียบตรงที่ใช้เวลาในการพัฒนาผลิตภัณฑ์ (time to market) ที่น้อยกว่า สามารถแก้ไขวงจรได้หลังจากที่ใช้งานจริงในภาคสนาม ,และมีค่าแรงในการดำเนินการที่ต่ำกว่า (non-recurring engineering) . นอกจากนี้ ยังมี FPGA ชนิดที่โปรแกรมได้ครั้งเดียว (OTP) ซึ่งมีราคาที่ต่ำกว่าโดย FPGA ชนิดนี้เมื่อโปรแกรมแล้วจะคล้ายกับ ASIC นอกจากนี้ยังมีการรวมหน่วยความจำ config เข้าไว้ในอุปกรณ์ FPGA ซึ่งจะยังคงอยู่แม้ปิดไฟเลี้ยง เรียกว่า Complex programmable logic devices  (CPLD)
ฟาโรห์ทุตโมสที่ 4
ฟาโรห์ทุตโมสที่ 4 นำความเปลี่ยนแปลงมาสู่ระบอบการปกครองของอียิปต์ไม่น้อย ทรงส่งเสริมอำนาจของระบบราชการในส่วนกลางและเสริมระบบการป้องกันพรมแดนทั้งหมด พร้อมกันนั้นก็ไม่พลาดการสร้างอนุสาวรีย์ที่มีพระนามจารึกอยู่ขึ้นทั่วพระราชอาณาจักร นักประวัติศาสตร์ตีความเรื่องนี้ว่าบางทีการที่พระองค์ไม่ได้เป็นผู้สืบสายเลือดโดยตรงเป็นปมด้อยที่กดดันให้ทรงป่าวประกาศ และอ้างเรื่องพระนิมิตใต้เงามหาสฟิงซ์มาสร้างความชอบธรรมในการปกครองด้วย
ตำนานเรื่องของฟาโรห์ทุตโมสที่ 4 กับ สฟิงซ์
แผ่นหินจารึกตรงหน้าอกของสฟิงซ์มีเรื่องราวของฟาโรห์ทุสโมสที่ 4 พระองค์มีนิมิตว่าหากช่วยนำทรายที่กลบฝังสฟิงซ์ออกก็จะเป็นกษัตริย์ ตามตำนานพระองค์ได้ขึ้นครองราชย์หลังจากปฏิบัติตามนิมิตดังกล่าว
ทางหลวงแผ่นดินหมายเลข 4012
ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.
ทางหลวงแผ่นดินหมายเลข 4012 เริ่มต้นที่บ้านท่าแพ ณ จุดที่ทางหลวงแผ่นดินหมายเลข 401 สิ้นสุด จากนั้นก็วิ่งลงใต้ไปยังตัวเมืองนครศรีธรรมราช เส้นทางเป็นลาดยางมี 4 ช่องจราจร ทิศทางละ 2 ช่องจราจร มีเกาะกลางถนนคั่นตรงกลาง
แต่เดิมเส้นทางได้ผ่านค่ายวชิราวุธ ซึ่งได้สร้างความไม่สะดวก เพราะในเวลากลางคืน มีเพียงรถที่มีใบอนุญาตเท่านั้นที่สามารถใช้เส้นทางนี้ได้ รถที่ไม่มีใบอนุญาตจะต้องใช้ทางหลวงแผ่นดินหมายเลข 4016 และ 4103 เพื่อเลี่ยงค่ายวชิราวุธ
แต่ในที่สุด ทางหลวงแผ่นดินหมายเลข 4012 ก็ถูกสร้างขึ้นใหม่ประมาณ 1 กม. ทางตะวันออกของค่ายวชิราวุธ รถทุกคันสามารถใช้เส้นทางใหม่นี้ได้ตลอด 24 ชม. ประชาชนท้องถิ่นมักเรียกเส้นทางใหม่นี้ว่า "ถนนอ้อมค่าย (พัฒนาการคูขวาง) "
ฟีฟ่า 100
ฟีฟ่า 100 เป็นรายชื่อนักฟุตบอล 125 คน ที่เปเล่ นักฟุตบอลชาวบราซิลได้กล่าวออกมาในงานเลี้ยงฉลองครบรอบ 100 ปีของการจัดตั้งฟีฟ่า ในลอนดอน วันที่ 4 มีนาคม พ.ศ. 2547 โดยรายชื่อเป็นนักฟุตบอลยอดเยี่ยมที่มีชีวิตอยู่ในขณะนั้น มีชื่อนักฟุตบอลชาย 123 คน และนักฟุตบอลหญิง 2 คน (มิเชลล์ แอเคอรส์ และไมอา แฮมม์) โดยในขณะที่วันที่กล่าวถึงรายชื่อนั้น นักฟุตบอล 75 คนในรายชื่อได้เลิกเล่นฟุตบอลแล้ว ส่วนอีก 50 คนยังเล่นอยู่ในลีกต่าง ๆ รายชื่อนักฟุตบอลมีดังต่อไปนี้
 เบลเยียม
 บราซิล
 บัลแกเรีย
 แคเมอรูน
 ชิลี
 โคลอมเบีย
 โครเอเชีย
 สาธารณรัฐเช็ก
 เดนมาร์ก
 อังกฤษ
 ฝรั่งเศส
 เยอรมนี
ฮังการี
 ไอร์แลนด์
 อิตาลี
 ญี่ปุ่น
 เกาหลีใต้
 ไลบีเรีย
 เม็กซิโก
 เนเธอร์แลนด์
 ไนจีเรีย
 ไอร์แลนด์เหนือ
 ปารากวัย
 เปรู
 โปแลนด์
 โปรตุเกส
 โรมาเนีย
 รัสเซีย
 สกอตแลนด์
 เซเนกัล
 สเปน
 ตุรกี
 ยูเครน
 อุรุกวัย
 สหรัฐอเมริกา
กลุ่มสถาบันวิชาการสาธารณสุขและเทคโนโลยีทางการแพทย์ สถาบันพระบรมราชชนก
วิทยาลัยการสาธารณสุขสิรินธร เป็นหน่วยงานส่วนกลางที่ประจำอยู่ในส่วนภูมิภาค สังกัดสถาบันพระบรมราชชนก กระทรวงสาธารณสุข โดยในวันที่ 7 มกราคม พ.ศ. 2537 สมเด็จพระเทพรัตนราชสุดาฯ สยามบรมราชกุมารี ได้รับพระราชทานพระราชานุญาตให้อัญเชิญพระนามาภิไธย "สิรินธร" และพระนามาภิไธยย่อ "สธ" มาเป็นชื่อของวิทยาลัยการสาธารณสุข โดยเปลี่ยนชื่อเป็น "วิทยาลัยการสาธารณสุขสิรินธร" ปัจจุบัน วิทยาลัยการสาธารณสุขสิรินธร มีจำนวน 7 แห่ง ดังนี้
และนอกจากนี้ยังมี วิทยาลัยเทคโนโลยีทางการแพทย์และสาธารณสุขกาญจนาภิเษก
หลักสูตรที่วิทยาลัยการสาธารณสุขสิรินธรเปิดทำการสอน ได้แก่
จูเนียร์
จูเนียร์ สามารถหมายถึงนอกจากนี้ จูเนียร์ สามารถหมายถึง นักศึกษา ในระดับชั้นปีที่ 3
เลิศไทย ใหม่เมืองคอน
เลิศไทย ใหม่เมืองคอน นักมวยสากลชาวไทย สถิติการชก 11 ครั้ง ชนะ 5 (น็อค 4) แพ้ 6 
เลิศไทยขึ้นชกมวยสากลครั้งแรกเมื่อ 2 สิงหาคม พ.ศ. 2540 แพ้คะแนน บันลือศักดิ์ ป.ภูเบศร ขึ้นชกอีกครั้ง แพ้คะแนน เด่นชัยภูมิ ป.ภูเบศร จากนั้น ขึ้นชิงแชมป์เวทีมวยราชดำเนินรุ่นแบนตัมเวทเมื่อ 3 กุมภาพันธ์ พ.ศ. 2541 แพ้คะแนน ยอดดำรงค์ ศิษย์ยอดธง และในการชกมวยสากลครั้งที่สี่เท่านั้น เลิศไทยก็ขึ้นชกกับหยกไท ศิษย์ อ. อดีตแชมป์โลกของสมาคมมวยโลก ซึ่งเลิศไทยเป็นฝ่ายแพ้ไปเพียงแค่คะแนนเท่านั้น
ใน พ.ศ. 2542 เลิศไทยขึ้นชกชนะนักมวยสากลชาวญี่ปุ่น 2 ครั้ง ก็ได้ไปชิงแชมป์ PABA รุ่นเฟเธอร์เวทที่อินโดนีเซีย เมื่อ 5 มีนาคม พ.ศ. 2534 แพ้น็อค โซเลห์ ซุนดาวา ยก 7 หลังจากชิงแชมป์ไม่สำเร็จ เลิศไทยขึ้นชกมวยลสากลในไทยอีกไม่กี่ครั้ง หลังจากที่ชกแพ้น็อค ซูกิ โรเซนซเวก ยก 4 เขาก็แขวนนวมไป
ขุนศึก ลูกพระบาท
ขุนศึก ลูกพระบาท สถิติการชก 16 ครั้ง ชนะ 15 (น็อค 5) แพ้ 1
สิงห์สยาม เอื้อสัมพันธ์
สิงห์สยาม เอื้อสัมพันธ์ หรือ นายยุทธพงศ์ ศรีใส เกิดเมื่อ 28 ธันวาคม พ.ศ. 2517 สถิติการชก 17 ครั้ง ชนะ 3 (น็อค 3) แพ้ 14
สิงห์สยามขึ้นชกมวยสากลครั้งแรกเมื่อ 1 กุมภาพันธ์ พ.ศ. 2545 แพ้น็อค พิชัย ป.ปณิตา ยก 3 จากนั้นก็ขึ้นชกแพ้บ้าง ชนะบ้าง ส่วนใหญ่จะเดินทางไปชกต่างประเทศ โดยออกไปชกต่างแดนครั้งแรกเมื่อ 20 มิถุนายน พ.ศ. 2545 แพ้น็อค ไดโกโร ยามาโมโตะ ยก 4 ที่ญี่ปุ่น จากนั้น ได้ไปชิงแชมป์ PABA รุ่นไลท์เวลเตอร์เวทเมื่อ 30 พฤษภาคม พ.ศ. 2546 แพ้น็อค ดัวดี บาฮารี ยก 2 ที่ อินโดนีเซีย ไม่ได้แชมป์ จากนั้น ชกชนะน็อค แสงทอง ป.ลาเสือ ยก 3 เมื่อ พ.ศ. 2547 และได้ไปชิงแชมป์ WBO เอเชียรุ่นไลท์เวทที่ออสเตรเลีย เมื่อ 16 กรกฎาคม ปีเดียวกัน แพ้น็อค ไมเคิล คัตซิดิส ยกแรก และในวันที่ 10 ธันวาคม ปีเดียวกันก็ได้ชิงแชมป์ IBF แพนแปซิฟิกรุ่นเวลเตอร์เวทที่ว่าง แพ้น็อค แชด แบนเน็ต ยก 2 ที่ ออสเตรเลีย ไม่ได้แชมป์ จากนั้น สิงห์สยามชกแพ้รวดตลอด โดยส่วนใหญ่เป็นการไปชกที่ออสเตรเลีย และ ญี่ปุ่น สิงห์สยามขึ้นชกครั้งสุดท้ายเมื่อ 17 กันยายน พ.ศ. 2549 แพ้น็อค โย อิโนอูเอะ ยก 3 ที่ ญี่ปุ่นแล้วก็แขวนนวมไป
สอ เสถบุตร
สอ เสถบุตร หรือชื่อเดิม สอ เศรษฐบุตร ผู้แต่งพจนานุกรมอังกฤษ-ไทย ฉบับ สอ เสถบุตร ซึ่งเป็นที่รู้จักแพร่หลายในประเทศไทย
เกิดวันที่ 10 กุมภาพันธ์ พ.ศ. 2446 (พ.ศ. 2445 ตามการนับศักราชแบบเดิม) บิดาชื่อ นายสวัสดิ์ เศรษฐบุตร บุตรพระประเสริฐวานิช เจ้าภาษีรังนก มารดาชื่อ เกษร (บุตรขุนพัฒน์ นายอาการบ่อนเบี้ยย่านหลังวัดประยุรวงศาวาส กับ นางแจ่ม) สกุลเดิม เหมะพุกกะ
จบ ม.8 จาก โรงเรียนสวนกุหลาบวิทยาลัย ได้รับทุนคิงสกอลาชิพ (ทุนเล่าเรียนหลวง) ไปศึกษาต่อยังประเทศอังกฤษ จบปริญญาตรีเกียรตินิยม สาขาธรณีวิทยากับวิศวกรรมศาสตร์ จากมหาวิทยาลัยแมนเชสเตอร์ กลับมารับบรรดาศักดิ์เป็น "รองเสวกเอก หลวงมหาสิทธิโวหาร" ด้วยวัยเพียง 26 ปี และดำรงตำแหน่งอธิบดีกรมบัญชีกลาง ต่อมาได้รับพระบรมราชโองการโปรดเกล้าฯ จากพระบาทสมเด็จพระปกเกล้าเจ้าอยู่หัว ให้เป็นปลัดกรมองคมนตรี สังกัดกรมราชเลขาธิการในราชสำนัก
ต้องโทษจองจำในคดีกบฏบวรเดช พ.ศ. 2476 เสวกโท หลวงมหาสิทธิโวหารถูกถอดบรรดาศักดิ์ ศาลตัดสินจำคุกตลอดชีวิตแต่ในภายหลังก็ได้รับอภัยโทษ ที่ บางขวาง, เกาะตะรุเตา และเกาะเต่า ระหว่างเป็นนักโทษ ใช้เวลาเขียนพจนานุกรมอังกฤษเป็นไทย (เริ่มแรกใช้คำว่า ปทานุกรม) ทั้งฉบับห้องสมุด และ ฉบับตั้งโต๊ะ ได้ความนิยมยกย่องทั่วประเทศว่าเป็นพจนานุกรมอันยิ่งใหญ่ที่สุดเท่าที่ประเทศไทยเคยมีมา โดยลักลอบส่งต้นฉบับออกมาตีพิมพ์นอกเรือนจำผ่านทางมารดาที่เดินทางเข้ามาเยี่ยม
ด้วยประสบการณ์เมื่อคราวเป็นบรรณาธิการหนังสือพิมพ์ "สามัคคีสาร" แห่งสามัคคีสมาคมของคนไทยในอังกฤษ กับ เคยเป็นนักเขียนบทความประจำในหนังสือพิมพ์ "แมนเชสเตอร์ การ์เดี้ยน" จึงได้เข้ารับตำแหน่งผู้อำนวยการหนังสือพิมพ์ "ศรีกรุง" ,"สยามราษฎร์" และบรรณาธิการหนังสือพิมพ์ภาษาอังกฤษชื่อ "ลิเบอร์ตี้" กับ "ลีดเดอร์"
เข้าสู่ถนนการเมือง ร่วมกับ ม.ร.ว.คึกฤทธิ์ ปราโมช จัดตั้งพรรคการเมือง ชื่อพรรค "ก้าวหน้า" ต่อมาได้รับเลือกเป็น ส.ส.ธนบุรี เขต 1 กระทั่งเป็นรัฐมนตรีช่วยว่าการกระทรวงเกษตร ในรัฐบาลพันตรีควง อภัยวงศ์ และได้โอนมาสังกัดกับพรรคประชาธิปัตย์
คุณสอ เสถบุตร มีภรรยา 3 คน ภรรยาคนแรกคือคุณนิจ ภรรยาคนที่สองคือคุณสมพงษ์ มีบุตร-ธิดา 6 คน เป็นชาย 4 หญิง 2 ส่วนภรรยาคนสุดท้ายคือคุณ พิมพวัลด์ มีบุตร-ธิดา 3 คน เป็นชาย 1 หญิง 2
ถึงแก่อนิจกรรมด้วยโรคหัวใจวายเฉียบพลัน ที่ โรงพยาบาลรามาธิบดี เมื่อเช้าวันที่ 9 กันยายน พ.ศ. 2513 รวมอายุได้ 67 ปี 7 เดือน 1 วัน
ปลาปักเป้าขน
ปลาปักเป้าขน (; ) เป็นปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)
มีลักษณะหัวโต ตาเล็กกว่าปลาปักเป้าชนิดอื่น ๆ หัวและลำตัวมีติ่งขนสั้น ๆ ที่แตกปลายตลอดคล้ายขน เป็นที่มาของชื่อ สีลำตัวสีน้ำตาลแดงหรือกากีคล้ำ มีจุดประสีจาง ครีบหางสีน้ำตาลอมเหลือง และมีประสีคล้ำ โดยปลาที่อยู่ตามแก่งน้ำที่ไหลแรงจะมีติ่งหนังมากกว่าที่อยู่น้ำไหลช้า หรือบางตัวไม่มีเลย มีขนาดลำตัวประมาณ 10 เซนติเมตร
อาศัยอยู่เฉพาะแม่น้ำโขง บริเวณที่เป็นแก่งหิน 
อาหารได้แก่ กุ้งและหอยขนาดเล็ก มีพฤติกรรมดุร้าย ก้าวร้าว ได้รับการอนุกรมวิธานโดย ศ.สืบสิน สนธิรัตน อาจารย์ประจำคณะประมง มหาวิทยาลัยเกษตรศาสตร์ โดยเก็บตัวอย่างต้นแบบแรกได้จากแม่น้ำโขงบริเวณอำเภอบุณฑริก จังหวัดอุบลราชธานี
จัดเป็นปลาที่พบน้อย อยู่ในสภาวะใกล้สูญพันธุ์ แต่เป็นที่นิยมของนักเลี้ยงปลาสวยงาม
อวย เกตุสิงห์
ศาสตราจารย์เกียรติคุณ เรือโท นายแพทย์ อวย เกตุสิงห์ เป็นแพทย์ชาวไทย เกิดเมื่อวันที่ 3 กันยายน พ.ศ. 2451 เป็นชาวจังหวัดพระนคร สำเร็จการศึกษาแพทยศาสตรบัณฑิต เกียรตินิยมอันดับหนึ่ง จาก คณะแพทยศาสตร์และศิริราชพยาบาล จุฬาลงกรณ์มหาวิทยาลัย แล้วได้ทุนไปศึกษาเพิ่มเติมที่มหาวิทยาลัยในประเทศเยอรมนี ก่อนจะกลับมาเป็นอาจารย์ที่ภาควิชาสรีรศาสตร์ คณะแพทยศาสตร์ศิริราชพยาบาล มหาวิทยาลัยมหิดล อวยได้รับการยกย่องว่าเป็นนายแพทย์ที่มีความรู้ทางพระพุทธศาสนาสูง รู้จักประยุกต์ใช้คำสอนของพระพุทธศาสนาเพื่อประโยชน์ทางการบำบัดผู้ป่วยกับวิชาแพทย์แผนใหม่รุ่นบุกเบิกของไทย ในขณะเดียวกัน ท่านยังเป็นนายแพทย์ผู้บุกเบิกเอาวิชาความรู้ทางวิทยาศาสตร์ และแพทยศาสตร์มาประยุกต์และได้รับสมญานามว่าเป็น บิดาแห่งแพทย์แผนไทยประยุกต์
อวยเกิดเมื่อวันที่ 3 กันยายน พ.ศ. 2451 ณ ตำบลรังสิต อำเภอรังสิต จังหวัดพระนคร เป็นบุตรคนที่สองของรองอำมาตย์เอก หลวงศรีนาวาพล (อู่ เกตุสิงห์) และนางลูกจันทร์ ศรีนาวาพล มีพี่น้องรวม 7 คน อวยได้รับการศึกษาภาษาไทย ภาษาอังกฤษ และกวีนิพนธ์จากบิดาแต่ก่อนครั้งเข้าวัยเรียน และได้รับการหล่อหลอมให้เป็นผู้มีคุณธรรม จริยธรรมจากคุณยาย อวยเริ่มต้นการศึกษาในระดับประถมศึกษา ณ โรงเรียนประถมจักรวรรดิ และศึกษาต่อในระดับมัธยมศึกษา ณ โรงเรียนมัธยมวัดบพิตรภิมุขและโรงเรียนสวนกุหลาบวิทยาลัยตามอันดับ และเข้าสอบชิงทุนศึกษา ณ ต่างประเทศ แต่พลาดทุนดังกล่าวจึงเปลี่ยนมุ่งหมายสู่การศึกษาด้านแพทยศาสตร์
อวยเข้าศึกษา ณ โรงเรียนเตรียมแพทย์ที่จุฬาลงกรณ์มหาวิทยาลัย ในคณะอักษรศาสตร์และวิทยาศาสตร์ และศึกษาต่อในคณะแพทยศาสตร์และศิริราชพยาบาล จุฬาลงกรณ์มหาวิทยาลัย และเมื่อเริ่มฝึกปฏิบัติ ณ โรงพยาบาลศิริราชนั้น ได้ศึกษาในแผนกวิชาสรีรวิทยา อวยเป็นเด็กที่เรียนเก่งจนได้รับทุนของพระยาอุเทนเทพโกสินทร์สำหรับการสอบได้เป็นอันดับหนึ่ง เมื่อจบการศึกษาแล้วนั้น (เวชชบัณฑิต) ได้รับรางวัลเหรียญทองสำหรับการเรียนยอดเยี่ยมตลอดหลักสูตรและรางวัลเหรียญทองแดงสำหรับความเป็นเยี่ยมในวิชาสรีรวิทยา พยาธิวิทยา อายุรศาสตร์ ศัลยศาตร์ และสูติศาสตร์-นรีเวชวิทยา
อวยเข้ารับราชการเป็นอาจารย์และทำงานพร้อมศึกษาต่อ ณ คณะแพทยศาสตร์และศิริราชพยาบาล และสอบได้ปริญญาแพทยศาสตรดุษฎีบัณฑิตใน พ.ศ. 2478 ในปีต่อมาอวยสามารถสอบทุนอเล็กซานเดอร์ ฟอน ฮุมโบลท์ ไปศึกษาเพิ่มเติมในวิชาสรีรวิทยา เภสัชวิทยา และเคมี ณ มหาวิทยาลัยฮัมเบิร์ก ประเทศเยอรมนี ภายหลังสำเร็จการศึกษาแล้วนั้น อวยได้กลับมาปฏิบัติหน้าที่เป็นอาจารย์คณะแพทยศาสตร์ศิริราชพยาบาล โดยได้ดำรงตำแหน่งสำคัญต่างๆ อาทิ หัวหน้าแผนกสรีรวิทยา, รองอธิการบดี มหาวิทยาลัยแพทยศาสตร์ (มหาวิทยาลัยมหิดลในปัจจุบัน), หัวหน้าแผนกเภสัชวิทยา คณะแพทยศาสตร์ศิริราชพยาบาล มหาวิทยาลัยแพทยศาสตร์, คณบดีคณะเภสัชศาสตร์ มหาวิทยาลัยแพทยศาสตร์ (ปัจจุบันสังกัดจุฬาลงกรณ์มหาวิทยาลัย), รักษาการผู้อำนวยการศูนย์วิทยาศาสตร์การกีฬาองค์การส่งเสริมกีฬาแห่งประเทศไทย นอกจากนี้ อวยยังเป็นบิดาแห่งแพทย์แผนไทยประยุกต์ เป็นผู้บุกเบิกก่อตั้ง อายุรเวทวิทยาลัย ให้ความสำคัญแก่วิธีการรักษาแบบตะวันออก ตามแนวของหมอชีวกโกมารภัจจ์
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
อวยสมรสกับแพทย์หญิง หม่อมราชวงศ์ส่งศรี เกษมศรี ธิดาในหม่อมเจ้าปฏิพัทธเกษมศรี เมื่อวันที่ 8 สิงหาคม พ.ศ. 2486 มีบุตรธิดาคือ ดร.ศิวพร เกตุสิงห์
สโมสรฟุตบอลธนาคารกรุงเทพ
สโมสรฟุตบอลธนาคารกรุงเทพ เป็นสโมสรฟุตบอลในประเทศไทย และเป็นส่วนหนึ่งในสายงานธุรกิจของธนาคารกรุงเทพ ก่อตั้งในปี พ.ศ. 2506 โดยสามารถชนะเลิศ ถ้วย ก ได้ถึง 9 สมัย และ เป็นทีมแรกที่ชนะเลิศการแข่งขันฟุตบอล ไทยลีก ในปี พ.ศ. 2539
สโมสรฟุตบอลธนาคารกรุงเทพ ก่อตั้งเมื่อวันที่ 21 เมษายน พ.ศ. 2498 ในชื่อสโมสรธนาคารรวม มีที่ตั้งสโมสรอยู่หลังตึกกลางของธนาคารกรุงเทพสาขาใหญ่ จากนั้นในเดือนธันวาคม 2506 ได้ย้ายไปที่ซอยอุดมสุขพร้อมกับเปลี่ยนชื่อเป็นสโมสรฟุตบอลธนาคารกรุงเทพ มีประธานสโมสรคนแรกคือนายบุญชู โรจนเสถียร
โดยในช่วงแรก ทางสโมสรฯส่งทีมเข้าร่วมการแข่งขันฟุตบอลระหว่างธนาคาร ในปี 2502 เป็นรายการแรก จากนั้นเป็นต้นมา สโมสรฯก็ได้เข้าร่วมการแข่งขันที่ทาง สมาคมฟุตบอลแห่งประเทศไทยฯ จัดขึ้น โดยเริ่มตันแข่งขัน ถ้วย ข เมื่อปี 2505
สโมสรฟุตบอลธนาคารกรุงเทพ ถือเป็นสโมสรฟุตบอลที่มีชื่อเสียงในอันดับต้นๆของวงการฟุตบอลไทยเสมอมา โดยชนะเลิศ ถ้วย ก 9 สมัย และชนะเลิศ ไทยลีก 1 สมัย
ทว่าหลังจากการแข่งขัน ฟุตบอลไทยแลนด์พรีเมียร์ลีก ฤดูกาล 2551 ปิดฤดูกาลลง สโมสรฟุตบอลธนาคารกรุงเทพซึ่งจบฤดูกาลด้วยอันดับที่ 14 จาก 16 ทีม ต้องตกชั้นไปเล่นไทยลีกดิวิชัน 1 2552 ร่วมกับการที่สโมสรฟุตบอลธนาคารกรุงเทพไม่มีสิทธิจดทะเบียนนิติบุคคล เพราะขัดระเบียบธนาคารแห่งประเทศไทย สโมสรธนาคารกรุงเทพจึงประกาศยุบสโมสรไปในปีนั้นเอง
ชุด ฟุตบอลไทยแลนด์พรีเมียร์ลีก ฤดูกาล 2551
ซูเปอร์มาริโอบราเธอส์ 3
ซูเปอร์มาริโอบราเธอส์ 3 ( ; ) เป็นวิดีโอเกมแพลตฟอร์มที่พัฒนาและจัดจำหน่ายโดยนินเทนโดสำหรับเครื่องเล่นวิดีโอเกมแฟมิคอม เป็นภาคต่อของเกมซูเปอร์มาริโอบราเธอส์ 2 ของปี ค.ศ. 1988 และเป็นเกมลำดับที่สามของเกมชุดซูเปอร์มาริโอ เกมออกจำหน่ายในอเมริกาเหนือวันที่ 12 กุมภาพันธ์ ค.ศ. 1990 เกมนำเสนอมุมมองบุคคลที่สามแบบสองมิติที่ผู้เล่นสามารถควบคุมตัวละครเอกในจอ (มาริโอ หรือลุยจิ ตัวใดตัวหนึ่ง) เกมมีกลไกคล้ายกับเกมภาคก่อนหน้า "ซูเปอร์มาริโอบราเธอส์" "" และ"ซูเปอร์มาริโอบราเธอส์ 2" แต่มีสิ่งของใหม่ ๆ เพิ่มขึ้นมากมาย นอกจากจะวิ่งและกระโดดได้อย่างแต่ก่อน ผู้เล่นสามารถบินและลอยได้ด้วยไอเทมช่วยเหลือต่าง ๆ สามารถลื่นลงทางลาดชัน และกระโดดท่าใหม่ ๆ ได้
เช่นเดียวกับเกมภาคก่อนหน้า การพัฒนาเกม"ซูเปอร์มาริโอบราเธอส์ 3" ใช้เวลา 2 ปีและดูแลจัดการโดยหน่วยพัฒนาและวิเคราะห์ของนินเทนโดเอ็นเตอร์เทนเมนต์ (Nintendo Entertainment Analysis & Development) นำทีมโดยชิเงรุ มิยาโมโตะ ซึ่งเป็นผู้กำกับเกมร่วมกับทาคาชิ เทซุกะ มิยาโมโตะทำงานด้วยกันอย่างใกล้ชิดกับนักออกแบบและโปรแกรมเมอร์ในระหว่างขั้นสร้างมโนทัศน์จนถึงขั้นตอนสุดท้าย โดยมีการแลกเปลี่ยนความคิดเห็นของกันและกันอย่างอิสระ เนื้อเรื่องของเกมให้ความสำคัญที่ตัวละครมาริโอ และน้องชาย ลุยจิ ช่างประปาสองคนที่ออกเดินทางเพื่อช่วยเจ้าหญิงพีช และผู้ปกครองอาณาจักรทั้งเจ็ดจากตัวร้ายหลักของเกม บาวเซอร์ หรือ ราชาคุปปะ และเด็ก ๆ ของมัน คุปปะลิงส์
ก่อนออกจำหน่ายในอเมริกาเหนือ มีการแสดงรูปแบบการเล่นเกม"ซูเปอร์มาริโอบราเธอส์ 3" ปรากฏในภาพยนตร์ของยูนิเวอร์แซลสตูดิโอส์เรื่อง "เดอะวิซาร์ด" ที่จุดเชื้อเพลิงทำให้แฟนเกมมีความคาดหวังกับเกม แม้ว่าเกมจะสามารถหาเล่นได้ในตู้เกม เพลย์ช้อยส์-10 อยู่แล้วในขณะนั้น เมื่อออกจำหน่าย เกมประสบความสำเร็จทันที กลายเป็นหนึ่งในเกมที่ขายดีที่สุดตลอดกาล เกมซูเปอร์มาริโอบราเธอส์ 3 ยังเป็นที่สรรเสริญของเหล่านักวิจารณ์และได้อยู่ในอันดับสูงสุดในการจัดอันดับ "เกมที่ดีที่สุดตลอดกาล" จากความนิยมของเกมทำให้เกิดรายการโทรทัศน์แอนิเมชันในช่วงเวลาสั้น ๆ และถูกพ่วงเข้ากับเครื่องเล่นเกมต่อมาของนินเทนโดอีกหลาย ๆ เกม ที่โดดเด่นคือเป็นส่วนหนึ่งของเกม"มาริโอออลสตาร์" ของเครื่องเล่นซูเปอร์แฟมิคอม ที่เป็นเวอร์ชันใหม่และต่อมาได้มาอยู่ในเกม"" ด้วย เกมถูกจำหน่ายซ้ำบนเครื่องเล่นคอนโซลเสมือนของวี ในวันที่ 5 พฤศจิกายน ค.ศ. 2007 บนเครื่องเล่นนินเทนโด 3ดีเอส และวียู วันที่ 17 เมษายน ค.ศ. 2014 และเป็นรางวัลที่ผู้เล่นจากชมรมนินเทนโดสามารถใช้เหรียญแลกได้สำหรับเครืองเล่นวีเวอร์ชวลคอนโซลในวันที่ 3 มิถุนายน ค.ศ. 2013
เนื้อหาและระบบของเกมในภาคนี้ ยังคงคล้ายคลึงกับ "ซูเปอร์มาริโอบราเธอส์" ภาคก่อนหน้า แต่ส่วนที่แตกต่างออกไปคือ ในภาคนี้ "คุปปะ" ไม่ได้เข้ารุกราน "นครเห็ด" แต่กลับเป็นนครอื่นๆ จำนวน 7 แห่ง ซึ่งแต่ละแห่งนับเป็น 1 สเตจ โดย 2 พี่น้อง มาริโอและลุยจิ จะต้องตะลุยผ่านสเตจทั้ง 7 แห่งไปให้ถึง "นครแห่งความมืด" สเตจสุดท้าย ซึ่งเป็นที่มั่นของคุปป้า และช่วย "เจ้าหญิงพีช" ที่ถูกคุปป้าลักพาตัวไประหว่างทางกลับมาให้ได้
หากเทียบกับ "ซูเปอร์มาริโอบราเธอส์ 2" ซึ่งเป็นภาคก่อนหน้า ถือว่าลดระดับความยากลงมาพอสมควร แต่ก็ไม่ใช่ว่าจะสามารถเคลียร์เกมได้อย่างง่ายๆ เพราะไอเท็มต่างๆ และตัวละครศัตรู ถูกเพิ่มเติมเข้ามาหลากหลายชนิด สเตจที่จำเป็นต้องตะลุยให้ผ่านก็มีจำนวนมากขึ้น กับดักต่างๆ ก็มีหลากหลายรูปแบบ ส่วนกราฟิกก็พัฒนาให้มีความสวยงามและน่ารักขึ้นมาก
นอกจากนี้ ตัวมาริโอ ยังเพิ่มความสามารถในด้านอื่นๆ ให้มากขึ้นได้ด้วยไอเท็มต่างๆสเตจในเกมซูเปอร์มาริโอบราเธอส์ 3 จะมีทั้งหมด 9 สเตจ หรือ 9 เวิลด์ด้วยกัน
สโมสรฟุตบอลอาร์มี่ ยูไนเต็ด
สโมสรฟุตบอลอาร์มี่ ยูไนเต็ด หรือเดิมคือ "สโมสรฟุตบอลทหารบก" เป็น สโมสรฟุตบอลในประเทศไทย ตั้งอยู่ที่ บริเวณ ถนนวิภาวดีรังสิต เขตพญาไท โดยใช้ สนามกีฬากองทัพบก เป็นสนามเหย้า ปัจจุบัน ลงทำการแข่งขันใน ไทยลีก 2
สโมสรฟุตบอลอาร์มี่ ยูไนเต็ด ก่อตั้งขึ้นเมื่อวันที่ 24 กุมภาพันธ์ 2459 ในนาม "สโมสรกีฬากองทัพบก" โดยมีวัตถุประสงค์ในการที่จะให้กำลังพลในกองทัพ ได้ออกกำลังกาย โดยในระยะแรก นักฟุตบอลส่วนใหญ่ มาจากกำลังพลในกองทัพทั้งสิ้น โดยได้ส่งทีมเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยมีเกียรติยศที่สำคัญคือ ชนะเลิศ ถ้วยพระราชทาน ก ในปี 2526 และเคยได้ตำแหน่งรองชนะเลิศ ฟุตบอลควีนส์คัพ ในปี 2540 อีกด้วย
กระทั่งในปี 2553 หลังจากที่ทางสมาคมฯ และ ไทยพรีเมียร์ลีก ได้มีการปรับโครงสร้างโดยเพิ่มจำนวนสโมสรที่เข้าร่วมการแข่งขันเป็น 18 สโมสร และ สโมสรต้องทำการจดทะเบียนเป็นนิติบุคคล จึงทำให้มีการจัดตั้ง บริษัท อาร์มี่ ฟุตบอล จำกัด เพื่อบริหารจัดการสโมสร โดยแยกจาก ส่วนของ "กองการกีฬา กรมสวัสดิการทหารบก" และได้ทำการเปลื่ยนชื่อและตราสัญลักษณ์สโมสร โดยเปลื่ยนชื่อเป็น สโมสรฟุตบอลอาร์มี่ ยูไนเต็ด และได้มีการผ่อนปรนโดย อนุญาตให้มีนักฟุตบอลต่างชาติเข้ามาเล่นร่วมกับสโมสร โดย การเพลย์ออฟเพิ่มจำนวนสโมสร สโมสร จบด้วยอันดับแรกของตาราง ทำให้ตามระเบียบเดิม (16 สโมสร) สโมสรจะต้องตกชั้น แต่ได้สิทธิ์ลงทำการแข่งขันในลีกสูงสุดอีกครั้ง
อย่างไรก็ตาม หลังจากนั้นในปี 2559 สมาคมกีฬาฟุตบอลแห่งประเทศไทย ในพระบรมราชูปถัมภ์ และให้ยึดตารางคะแนนวันที่ 14 ตุลาคม ทำให้สโมสร ที่อยู่ในอันดับที่ 16 ต้องตกชั้นไปเล่นในไทยลีก 2 จนถึงปัจจุบัน
"รายชื่อผู้ฝึกสอน (2547 - ปัจจุบัน)"
ฤดูกาล 2559 :
พรีเมียร์ลีก (แก้ความกำกวม)
พรีเมียร์ลีก เป็นชื่อลีกสูงสุดของกีฬา ได้แก่
ฟาโรห์โฮเรมเฮบ
ฟาโรห์โฮเรมเฮบ(อังกฤษ:Horemheb) เป็นฟาโรห์ ต่อจากฟาโรห์ไอย์ โฮเรมเฮบสถาปนาตนเป็นฟาโรห์ทันทีหลังจากการสวรรคตก่อนจะทำลายสุสานและลบพระนามของไอย์ออกจากจารึกทั้งหมดราวกับต้องการทำลายหลักฐานทุกชิ้นที่บอกว่าเคยมีไอย์บนโลกนี้ กระนั้นปัญหาหลักในการครองราชย์ของโฮเรมเฮบคือเขาเป็นสามัญชนที่ปราศเลือดขัตติยะ การที่ได้อภิเษกกับน้องสาวของเนเฟอร์ติติก็ยังไม่พอจะลบปมด้อยดังกล่าว จึงทรงหันมาเอาจริงเอาจังกับการอวดอ้างฐานะฟาโรห์ของตนเป็นพิเศษ โฮเรมเฮบถึงกับพยายามประกาศว่าเขาคือผู้ปกครองต่อจากอเมนโฮเทปที่ 3โดยไม่เคยมีรัชสมัยของ อเคนาเตน สเมงห์คาเร ตุตันคามุนหรือ ไอย์ปรากฏอยู่เลย นอกจากนี้ยังสั่งรื้อเมืองอมาร์นาที่สร้างบูชาเทพอาเตนจนนครหลวงอันงดงามต้องเหลือแต่ซากปรักหักพังจมอยู่ใต้กองทราย ฟาโรห์โฮเรมเฮบครองราชย์นาน 30 ปี ทรงจัดการแผ่พระราชอำนาจออกไปยังชายแดน ปฏิสังขรวิหารหลายแห่ง และแต่งตั้งนายทหารขึ้นเป็นนักบวช
เพื่อให้ดูแลเรื่องศาสนาอย่างใกล้ชิด โฮเรมเฮบเป็นฟาโรห์องค์แรกที่เริ่มเปิดฉากการทำสงครามกับชาวฮิตไทต์ในทางเหนือ โดยแต่งตั้งแม่ทัพพาราเมสซูเป็นผู้สืบราชสมบัติ ต่อมาพาราเมสซูได้ขึ้นครองราชย์เป็น รามเซสที่ 1 แห่งราชวงศ์ที่ 19
กลุ่ม 7
กลุ่ม 7 () หรือในอดีตคือ กลุ่ม 8 (, เพิ่มรัสเซีย) เป็นกลุ่มประเทศอุตสาหกรรมชั้นนำของโลก ประกอบไปด้วยประเทศสมาชิก 7 ประเทศคือ แคนาดา ฝรั่งเศส เยอรมนี อิตาลี ญี่ปุ่น สหราชอาณาจักร และสหรัฐอเมริกา โดยเศรษฐกิจของประเทศเหล่านี้นับเป็นกว่า 50% ของเศรษฐกิจโลก (ณ ปี 2012) นอกจากนั้น ยังมีประธานแห่งสหภาพยุโรปร่วมประชุมด้วย
ในปี 2014 จากบทบาทของรัสเซียในวิกฤตการณ์ไครเมีย ทำให้รัสเซียถูกพักจากการเป็นสมาชิกกลุ่ม และประเทศที่เหลือได้มีการจัดประชุมในนามกลุ่ม 7 อีกครั้ง
หมายเหตุ : ในปี 2557 เดิมเจ้าภาพในการประชุมคือ รัสเซีย โดย ประธานาธิบดี วลาดิมีร์ ปูติน แต่เหตุการณ์คาบสมุทรไครเมีย ทำให้เปลี่ยนสถานที่การประชุมที่กรุงบรัซเซลล์ ประเทศเบลเยี่ยม โดยมีสหภาพยุโรป เป็นเจ้าภาพแทน
การสงครามกองโจร
การสงครามกองโจร () เป็นการสงครามนอกแบบรูปแบบหนึ่ง ซึ่งพลรบกลุ่มเล็ก เช่น พลเรือนติดอาวุธและหน่วยทหารหน่วยเล็กๆที่ไว้วางใจได้ ใช้ยุทธวิธีทางทหาร เช่น การซุ่มโจมตี (ambush) การก่อวินาศกรรม (sabotage) การตีโฉบฉวย (raid) การจู่โจมแบบไม่ให้ตั้งตัว (surprise attack) และการเคลื่อนที่พิเศษเพื่อพิชิตกองทัพตามแบบที่ใหญ่กว่าและเคลื่อนที่ได้น้อยกว่า หรือโจมตีเป้าหมายที่อ่อนแอกว่า และถอนตัวในทันทีโดยที่ศัตรูไม่ทันได้ตั้งตัวและจะทำให้โดนกองทัพใหญ่ที่ตามมาข้างหลังถล่มได้
สโมสรฟุตบอลจัมปาศรี ยูไนเต็ด
สโมสรฟุตบอลจัมปาศรี ยูไนเต็ด เป็นสโมสรฟุตบอล ใน จังหวัดมหาสารคาม ปัจจุบัน ถูกแบนเป็นระยะเวลา 2 ปี เนื่องจากเอเอฟซี แจ้งมายัง สมาคมฯ ซุปเปอร์ พาวเวอร์ ที่เปลี่ยนมาเป็น จัมปาศรี ยูไนเต็ด ไม่ผ่านคลับไลเซนซิ่ง ทำให้ซีซั่น 2018 ทำให้ทีไม่มีสิทธิ์ในการแข่งขัน โดยในอดีตคือ สโมสรฟุตบอลซุปเปอร์พาวเวอร์ สมุทรปราการ โดยเคยได้สิทธิ์ทำการแข่งขัน เอเอฟซีแชมเปียนส์ลีก ฤดูกาล 2544/45 และปี พ.ศ. 2550 ในการแข่งขัน เอเอฟซีคัพ และเป็นทีมที่มีผลการแข่งขันแพ้ต่อเนื่องมากที่สุดในไทยลีกนานถึง 27 นัด เมื่อฤดูกาล 2560
เริ่มก่อตั้งสโมสรขึ้นในปี พ.ศ. 2514 ในนาม สโมสรโอสถสภา โดยก่อตั้งพร้อมกับสโมสรกีฬาต่างๆ ของ บริษัท โอสถสภา จำกัด โดยเกิดขึ้นจากการรวมตัวกันของพนักงานของบริษัท ซึ่งส่วนใหญ่เป็นนักกีฬาฟุตบอลทีมชาติไทยที่ทำงานอยู่ โดยสามารถคว้าแชมป์การแข่งขัน ฟุตบอลชิงถ้วยพระราชทาน ควีนสคัพ ได้ 3 ติดต่อกัน ตั้งแต่ปี พ.ศ. 2545 ถึง พ.ศ. 2547 และชนะเลิศการแข่งขัน ถ้วยพระราชทาน ก. ได้ 2 สมัย
ต่อมาสโมสรฟุตบอลโอสถสภาได้เปลี่ยนชื่อเป็น สโมสรฟุตบอลโอสถสภา เอ็ม-150 โดยมีผู้สนับสนุนอย่าง เครื่องดื่มเอ็ม-150 เป็นผู้สนับสนุนหลัก ต่อมาทางสโมสรฯก็ได้พยายามสร้างฐานแฟนบอลใหม่ในเขตนอกกรุงเทพมหานคร เช่น ร่วมมือกับทาง อบจ. สระบุรี ตั้งแต่ปี พ.ศ. 2553 ถึง พ.ศ. 2556 และพร้อมกับเปลื่ยนชื่อสโมสรเป็น สโมสรฟุตบอลโอสถสภา เอ็ม-150 สระบุรี ต่อมา ในปี พ.ศ. 2557 จึงย้ายสนามมาเล่นใน ราชมังคลากีฬาสถาน จนกระทั่งปี พ.ศ. 2559 สโมสรได้ย้ายที่ตั้งและสนามเหย้ามาที่ สนามกีฬาการกีฬาแห่งประเทศไทย บางพลี และได้ร่วมมือกับทาง อบจ.สมุทรปราการ โดยมุ่งมั่นที่จะพัฒนาทีมอย่างเป็นระบบ ทั้งด้านบุคลากร และด้านการบริหาร เพื่อยกระดับทีม ให้ก้าวสู่มาตรฐานการแข่งขันฟุตบอลระดับสากล ตามกระแสความนิยมที่เพิ่มมากขึ้นในปัจจุบัน
ต่อมาเมื่อวันที่ 23 มิถุนายน พ.ศ. 2559 ทางโอสถสภาได้โอนสิทธิ์การทำทีมให้กับทาง บริษัทซุปเปอร์พาวเวอร์และได้ทำการเปลี่ยนชื่อเป็น สโมสรฟุตบอลซุปเปอร์พาวเวอร์ สมุทรปราการ โดยทางโอสถสภาจะเป็นเพียงสปอนเซอร์ให้กับทีมเท่านั้น
ต่อมาก่อนเปิด ฤดูกาล 2560 ทางกลุ่มทุนที่บริหาร สมุทรสาคร เอฟซี ได้ยื่นข้อเสนอในการ เทกโอเวอร์ ซึ่งการเจรจาบรรลุผลแล้ว แต่ว่า ทางกลุ่มของสมุทรสาครได้ล้มการเจรจาไปในที่สุด ต่อมาทางกลุ่มทุนที่นำโดย เสกสรรค์ ศุขพิมาย (เสก โลโซ) ได้เข้าร่วมบริหารกับกลุ่มทุนเดิม ทำให้สโมสรยังมีชื่อลงเล่นต่อไปได้
สโมสรฟุตบอลเอ็มพาวเวอร์ สมุทรปราการ มีสนามเหย้าใหม่คือ เอ็มพาวเวอร์สเตเดียม ย้ายมาจาก สนามราชมังคลากีฬาสถาน เป็นสนามเหย้าแทบทั้งฤดูกาล เนื่องจาก สโมสรฟุตบอลสระบุรี ได้เลื่อนชั้นขึ้นมา และตามกฎห้ามทีมในระดับไทยพรีเมียร์ลีกใช้สนามเหย้าร่วมกัน
เอ็มพาวเวอร์สเตเดียม เป็นสนามของการกีฬาแห่งประเทศไทย จังหวัดสมุทรปราการ โดยทางโอสถสภาได้ร่วมมือกับองค์การบริหารส่วนจังหวัดสมุทรปราการ เพื่อทำสนามใหม่ และพัฒนาเมืองสมุทรปราการให้เป็นเมืองกีฬา
ปัจจุบันได้ย้ายมาอยู่ที่อำเภอเมืองมหาสารคาม จังหวัดมหาสารคาม ตั้งแต่ฤดูกาล 2561 เป็นต้นไป พร้อมกับการเปลี่ยนชื่อทีมเป็นจัมปาศรี ยูไนเต็ด
สโมสรฟุตบอลสุพรรณบุรี
สโมสรฟุตบอลจังหวัดสุพรรณบุรี เป็นสโมสรฟุตบอลในประเทศไทยจากจังหวัดสุพรรณบุรี ปัจจุบันแข่งขันอยู่ในไทยลีก
สโมสรฟุตบอลจังหวัดสุพรรณบุรี เริ่มต้นมาจากการต่อยอดให้นักเตะเยาวชนสายเลือดสุพรรณฯ ที่สามารถคว้าแชมป์การแข่งขันกีฬาเยาวชนแห่งชาติ ครั้งที่ 12 จังหวัดกำแพงเพชร ในปี 2539 ที่ประกอบด้วยผู้เล่นมากความสามารถมากมายที่ล้วนแต่เป็นชาวสุพรรณโดยกำเนิด อาทิ คำภีร์ ปิ่นฑะกูล, กฤษณะ ภูผา, สถาพร วาจาขำ (ปัจจุบันรับบทบาทผู้ช่วยโค้ชให้กับทีมสุพรรณบุรี เอฟซี) ทำให้ ฯพณฯ บรรหาร ศิลปอาชา ที่ขณะนั้นดำรงตำแหน่งนายกสมาคมกีฬาจังหวัดสุพรรณบุรี มอบหมายให้ นายเกรียง นักพาณิชย์ ต่อยอดความสำเร็จและเริ่มก่อตั้งสโมสรขึ้นในปี 2540 เพื่อให้เด็กชุดนี้มีเวทีสำหรับพัฒนาฝีเท้าและได้ลงทำการแข่งขันฟุตบอลชิงถ้วยพระราชทานประเภท ง. โดยใช้สิทธิ์ของ สมาคมกีฬาจังหวัดสุพรรณบุรี ลงทำการแข่งขัน และใช้ชื่อทีมว่า “สโมสรฟุตบอลจังหวัดสุพรรณบุรี” มีสัญลักษณ์เป็นรูปประตูเมือง ตรงกลางเป็นรูปลูกบอลและมีแผนที่จังหวัดสุพรรณบุรีอยู่ด้านใน สีประจำทีมคือ สีส้มและสีกรม และได้รับฉายานามว่า "ทีมขุนแผนสุพรรณฯ" ซึ่งในขณะนั้นมี อาจารย์ชนะ ยอดปรางค์ เป็นผู้ฝึกสอนของทีม
ต่อมาในปี 2542 สโมสรฟุตบอลจังหวัดสุพรรณบุรี ได้เข้าร่วมลีกฟุตบอลอาชีพนำร่องของสมาคมกีฬาแห่งประเทศไทยหรือที่เรียกกันว่า “โปรลีก” สำหรับผลงานในฤดูกาลแรกของการแข่งขันฟุตบอลโปรวินเชียลลีก สโมสรฟุตบอลจังหวัดสุพรรณบุรี จบฤดูกาลในฐานะรองแชมป์ แล้วกลับมาทำผลงานได้อย่างยอดเยี่ยมในฤดูกาลที่ 3 ของการจัดตั้งโปรวินเชียลลีก ด้วยการคว้าแชมป์โปรลีกในปี 2545
ในการแข่งขันโปรลีก 2546 สโมสรฟุตบอลจังหวัดสุพรรณบุรี ได้ปรับเปลี่ยนชื่อตามนโยบายของฝ่ายจัดการแข่งขันโดยใช้ชื่อทีมว่า สุพรรณบุรี วอร์ริเออร์ และจบฤดูกาลในฐานะรองแชมป์ โดยการลงเล่นภายใต้ชื่อ สุพรรณบุรี วอร์ริเออร์ นั้นสามารถ สุพรรณบุรี สามารถกลับมาคว้าแชมป์ได้อีกครั้งในปี 2547 และรองแชมป์ในปี 2548 ทำให้ได้สิทธิ์ลงเล่นในศึก ไทยแลนด์พรีเมียร์ลีก ลีกสูงสุดของประเทศ ในปี 2549 โดยสถิติในการลงเล่นในรายการโปรวินเชียลลีกของสโมสรฟุตบอลจังหวัดสุพรรณบุรีนั้น คว้าแชมป์ถึง 2 ครั้ง และรองแชมป์ 4 ครั้ง
โดยการลงเล่นบนลีกสูงสุดของประเทศครั้งแรกของ สุพรรณบุรี ในฐานะทีมจากภูธรได้ปรับเปลี่ยนชื่ออย่างเป็นทางการอีกครั้ง โดยใช้ชื่อในการลงแข่งขันว่า “สุพรรณบุรี เอฟซี” และได้รับฉายานามว่า “ช้างศึกยุทธหัตถี” และตลอดช่วงเวลาที่ผ่านมานั้น สโมสรแห่งนี้เป็นทีมที่สร้างนักกีฬาฝีเท้าดีมากมาย เข้าสู่ตลาดไทยลีก หรือแม้แต่ทีมชาติ นักเตะที่โด่งดังจากทีมจังหวัดสุพรรณบุรี เช่น ประเสริฐ ช้างมูล, มานิตย์ น้อยเวช, เบคเค่นบาวน์ เสืออินทร์ ฯลฯ
ในช่วงที่กำลังจะเริ่มต้นฤดูกาลใหม่ 2554 นายบรรหาร ศิลปอาชา นายกรัฐมนตรีคนที่ 21 ของประเทศไทย ได้ตอบรับเทียบเชิญจาก นายกบุญชู จันทร์สุวรรณ เข้ามาทำทีมด้วยตนเองในตำแหน่งประธานที่ปรึกษาของสโมสร และมอบหมายให้บุตรชาย "ท็อป" ส.ส. วราวุธ ศิลปอาชา เข้ามาเป็นประธานสโมสรฟุตบอลสุพรรณบุรีเอฟซี โดยมี นายกบุญชู จันทร์สุวรรณ นายก อบจ.สุพรรณบุรี เป็นประธานสโมสรกิตติมศักดิ์ และใช้สนามกีฬากลางจังหวัดสุพรรณบุรีเป็นสนามเหย้า แทนสนามเดิมคือโรงเรียนกีฬาจังหวัดสุพรรณบุรี
ด้วยความพร้อมในการทำทีมอย่างจริงจัง ประกอบกับวิสัยทัศน์ที่ต้องการสร้างทีมฟุตบอลอาชีพ โดยมีเป้าหมายเพื่อผลักดันทีมให้ขึ้นสู่ไทยพรีเมียร์ลีกให้ได้ภายใน 2 ปี ของ วราวุธ ศิลปอาชา มีการทุ่มเททั้งกำลังคนและงบประมาณอย่างเต็มที่ เพื่อทวงความยิ่งใหญ่ในการเป็นสโมสรฟุตบอลที่มีผลงานอยู่ในระดับแนวหน้าของประเทศ ซึ่งถือเป็นอีกหนึ่งของความภาคภูมิใจของชาวสุพรรณบุรี กลับคืนมา
สโมสรฟุตบอลธนาคารกรุงไทย
สโมสรฟุตบอลธนาคารกรุงไทย เป็นสโมสรฟุตบอลในประเทศไทย โดยมีธนาคารกรุงไทย เป็นผู้สนับสนุนหลักและเป็นเจ้าของสโมสร ผลงานในอดีต เคยเป็นทีมชนะเลิศการแข่งขัน ไทยแลนด์ พรีเมียร์ลีก และถ้วยพระราชทาน ก. 2 สมัยซ้อน ภายใต้การจัดการทีมของ ณรงค์ สุวรรณโชติ และ วรวุฒิ แดงเสมอ และยังเคยเข้าร่วมแข่งขันเอเอฟซีแชมเปียนส์ลีกในปี 2008 ภายหลังจากทีมจากอินโดนีเซียถูกตัดสิทธิ์ แต่สโมสรตกรอบแรก
สโมสรฟุตบอลธนาคารกรุงไทย ก่อตั้งในปี พ.ศ. 2520 โดยมีธนาคารกรุงไทย เป็นผู้สนับสนุนหลักและเป็นเจ้าของสโมสร โดยนับเป็นหนึ่งใน 3 ทีมธนาคาร ที่มีชื่อเสียงโด่งดัง โดยมีอีกสองทีมคือ สโมสรฟุตบอลธนาคารกรุงเทพ และ สโมสรฟุตบอลธนาคารกสิกรไทย โดยทีมประสบความสำเร็จสูงสุดในช่วงปี 2547-2550 โดยสามารถชนะเลิศการแข่งขัน ไทยแลนด์ พรีเมียร์ลีก และถ้วยพระราชทาน ก. 2 สมัยซ้อน โดยมีนักเตะอย่าง ยุทธนา ไชยแก้ว, รังสรรค์ วิวัฒน์ชัยโชค, อำนาจ แก้วเขียว, พิชิตพงษ์ เฉยฉิว, เป็นต้น
ธนาคารกรุงไทย ได้สิทธิร่วมแข่งขันใน เอเอฟซีแชมเปียนส์ลีก จากที่ทีมจาก อินโดนีเซียโดนตัดสิทธิเนื่องจากลีกไม่สามารถจบได้ทัน ทำให้ทีมธนาคารกรุงไทย ในฐานะรองชนะเลิศไทยแลนด์พรีเมียร์ลีก 2550 จึงได้ร่วมแข่งขันแทน โดยภายหลังจากจับฉลากแบ่งสาย ธนาคารกรุงไทย ได้อยู่ในสาย F แข่งขันกับ ปักกิ่ง กั๋วอัน (จีน) นามดิ่ง (เวียดนาม) คะชิมะ แอนต์เลอร์ส (ญี่ปุ่น) โดยในรอบแรกทำการแข่งขันระหว่างวันที่ 12 มีนาคม-21 พฤษภาคม พ.ศ. 2551 ซึ่งก่อนหน้านี้ ทีมธนาคารกรุงไทย ได้ร่วมแข่งขันในฤดูกาล 2004 และ 2005 แต่ก็ไม่สามารถผ่านรอบแรกเข้าไปแข่งขันในรอบต่อไปได้เช่นกัน
ในช่วงเดือน มกราคม พ.ศ. 2552 สโมสรฟุตบอลธนาคารกรุงไทย จากศึกไทยแลนด์พรีเมียร์ลีก โดยผู้บริหารธนาคารกรุงไทยได้ประกาศโอนสิทธิในการแข่งขันและตัวผู้เล่น ให้ บริษัท BGFC SPORT จำกัด ซึ่งเป็นเจ้าของสโมสรฟุตบอลบางกอกกล๊าส ที่อยู่ในฟุตบอลถ้วย ข. เนื่องจากไม่สามารถปฏิบัติตามเงื่อนไขที่เอเอฟซีกำหนดในเรื่องการจดทะเบียนเป็นนิติบุคคลได้ บริษัท BGFC SPORT จำกัด จึงได้ทำการเทคโอเวอร์ สโมสรธนาคารกรุงไทย โดยจะได้ลงแข่งใน ไทยพรีเมียร์ลีก ปี พ.ศ. 2552 แทนที่ของสโมสรฟุตบอลธนาคารกรุงไทย และได้ย้ายสนามไปเช่าสนามเฉลิมพระเกียรติ คลอง 6 เป็นการชั่วคราวเพื่อปรับปรุงสนามลีโอสเตเดียม ซึ่งในปีแรกของการแข่งขันของสโมสรฟุตบอลบางกอกกล๊าสนั้นทำผลงานได้อย่างยอดเยี่ยมด้วยการจบอันดับที่ 3 ใน ไทยพรีเมียร์ลีก 2552 โดยสโมสรธนาคารกรุงไทยลงแข่งขันรายการสุดท้ายคือ ควีนส์คัพ ปี 2009
ชุด ฟุตบอลไทยแลนด์พรีเมียร์ลีก ฤดูกาล 2551 
ผู้ฝึกสอนคนสุดท้ายคือ อรรถพล บุษปาคม
วิทยาลัยพยาบาลตำรวจ
วิทยาลัยพยาบาลตำรวจ โรงพยาบาลตำรวจ สังกัด สำนักงานตำรวจแห่งชาติ เป็นสถาบันสมทบของจุฬาลงกรณ์มหาวิทยาลัย มีจุดประสงค์เพื่อผลิตบุคลากรทางการพยาบาลแก่สำนักงานตำรวจแห่งชาติ และหน่วยงานอื่นๆ ทั้งภาครัฐและเอกชน
วิทยาลัยพยาบาลตำรวจ เดิมมีชื่อว่า "โรงเรียนพยาบาลผดุงครรภ์และอนามัย" สังกัดกองแพทย์ กรมตำรวจ โดยเริ่มเปิดดำเนินการตั้งแต่ พ.ศ. 2512 เพื่อแก้ไขปัญหาการขาดแคลนพยาบาลในประเทศ รวมทั้ง ภายในโรงพยาบาลตำรวจด้วย กรมตำรวจจึงมีมติให้กองแพทย์ เปิดรับสมัครนักเรียนพยาบาลรุ่นแรกเมื่อวันที่ 20 มีนาคม พ.ศ. 2513 โดยผู้สำเร็จการศึกษาจะได้รับประกาศนียบัตรพยาบาลผดุงครรภ์อนามัยซึ่งเทียบเท่าระดับอนุปริญญา
ต่อมา เมื่อวันที่ 26 เมษายน พ.ศ. 2522 ได้รวมโรงเรียนที่ผลิตบุคลากรพยาบาลเข้าไว้ด้วยกัน ได้แก่ โรงเรียนพยาบาลผดุงครรภ์และอนามัย โรงเรียนผู้ช่วยพยาบาล โรงเรียนพยาบาลภาคสนาม และหลักสูตรอบรมสายการแพทย์ เพื่อยกฐานะขึ้นเป็น "วิทยาลัยพยาบาลตำรวจ" รวมทั้ง มีการปรับปรุงหลักสูตร เพื่อให้ผู้สำเร็จการศึกษาสามารถได้รับการบรรจุแต่งตั้งเป็น "ว่าที่ร้อยตำรวจตรี" โดยผู้สำเร็จการศึกษาจะได้รับประกาศนียบัตรชั้นสูงการพยาบาลและผดุงครรภ์ และได้เปลี่ยนเป็นหลักสูตร อีกครั้งเมื่อปี พ.ศ. 2526 โดยผู้สำเร็จการศึกษาจะได้รับประกาศนียบัตรพยาบาลศาสตร์
เมื่อปี พ.ศ. 2530 วิทยาลัยพยาบาลตำรวจ ได้เข้าสมทบเป็นสถาบันชั้นสูงของจุฬาลงกรณ์มหาวิทยาลัย รวมทั้ง ได้เปลี่ยนหลักสูตรเป็นพยาบาลศาสตรบัณฑิต ในปี พ.ศ. 2532 โดยผู้สำเร็จการศึกษาได้เข้ารับพระราชทานปริญญาบัตรพยาบาลศาสตรบัณฑิต ร่วมกับจุฬาลงกรณ์มหาวิทยาลัยเป็นครั้งแรก เมื่อวันที่ 15 กรกฎาคม พ.ศ. 2532